stanford-oval/wikipedia huggingface dataset:
דניאל פרנק
ביוגרפיה

פרנק התאמן במערב ניו יורק.
באליפות ניו יורק באתלטיקה שנערכה בשנת 1904 זכה פרנק במדליית זהב ובניצחון על מאיר פרינסטיין. באולימפיאדת סנט לואיס (1904) הוא זכה במדליית כסף בקפיצה לרוחק בתוצאה של 6.89 מטר, אחרי פרינסטיין שקבע שיא אולימפי חדש של 7.34 מטר ולפני רוברט סטנגלנד (6.88 מטר) שניהם מארצות הברית.
שיא אישיים

קפיצה לרוחק: 7.30 מטר (1904)
דוחל

| דוחל |
| --- | --- |
 זכר דוחל שחור-גרון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: דוחל
שם מדעי
 Saxicoia ‏בכשטיין, 1802

דוחל (שם מדעי: Saxicoia) הוא סוג של ציפורי שיר ממשפחת החטפיתיים השוכנות בעולם הישן בלבד. הסוג מכיל 15 מינים. הסוג סווג לראשונה כחלק ממשפחת הקיכליים; עם זאת, בעקבות מחקרים שפורסמו, הוא הועבר למשפחת החטפיתיים. ארבעה מהמינים בסוג מצויים בארץ.
שמה מבטא את רעד הזנב האופייני לה ונגזר משורש ארמי ד־ח־ל (דחליל, בדחילו ורחימו) משמעו פחד ורעדה.
המינים בסוג

דוחל חום-גרון (Saxicola rubetra), מצוי בארץ
Saxicola macrorhynchus
Saxicola insignis
Saxicola dacotiae
דוחל שחור-גרון (Saxicola rubicola), מצוי בארץ
דוחל מזרחי (Saxicola maurus), מצוי בארץ
Saxicola stejnegeri
Saxicola torquatus
Saxicola sibilla
Saxicola tectes
Saxicola leucurus
דוחל שחור (Saxicola caprata), מצוי בארץ
Saxicola jerdoni
Saxicola ferreus
Saxicola gutturalis
הערות שוליים

↑  ראו רשימה בערך פורטל:החי והצומח בארץ ישראל/עופות בישראל
↑  דוחל מזרחי, באתר הצפרות הישראלי
| --- | --- |
בקרת זהויות :  NLI: 987007558348605171  NKC: ph517020 
ערך זה הוא קצרמרבנושא עופות. אתם מוזמנים לתרום לוויקיפדיה ו.
דה דמנד

| --- | --- |

 מקום הקמה:  לונדון 
 תקופת הפעילות:  מ-1976 
 זרם:  רוק
 סוגה:  פאנק
 חברת תקליטים:  I.R.S. רקורדס, ניטרו רקורדס, MCA רקורדס, Chiswick Records, ברונז רקורדס, סטיף רקורדס, Big Beat Records 
 www.officialdamned.com
 פרופיל ב-IMDb
 חברים
 David Vanian Gary Holton למי קילמיסטר Jon Moss Henry Badowski Paul Gray Paul Gray Captain Sensible Captain Sensible Captain Sensible Monty Oxy Moron Stu West Brian James Pinch 
 חברים לשעבר
 Algy Ward Paul Gray Alan Lee Shaw Bryn Merrick Roman Jugg Moose Harris Lu Edmonds Rat Scabies Captain Sensible Rat Scabies Brian James Brian James Patricia Morrison 
 
דה דמנד, (באנגלית: The Damned, בתרגום לעברית: "הארורים") היא להקת פאנק רוק בריטית.
היסטוריה

דה דמנד נוסדה ב-1976 בלונדון על ידי בריאן ג'יימס (גיטרה) וראט סקאביס (תופים). הם רצו לשכור את סיד וישס מהסקס פיסטולס כסולן, אבל הבחירה הסופית הייתה דייב ווניאן. האחרון היה "קפטן סנסיביל" (בס, גיטרה, קלידים, שירה).
הופעת הבכורה של דה דמנד התקיימה ב-6 ביולי 1976 כמופע פותח לסקס פיסטולס ב-London's 100 Club.
דה דמנד הייתה להקת הפאנק הבריטית הראשונה שהוציאה חומרי אולפן. הסינגל New Rose, היה השיר הראשון שיצא אי פעם באופן מסודר על ידי להקת פאנק.
חברים אחדים בלהקה דחפו פחות לכיוון הפאנק ויותר לכיוון הרוק, מה שהוביל להתפרקותה הזמנית לאחר האלבום השני Music for Pleasure בתחילת 1978. בריאן ג'יימס עזב את הלהקה הקים את The Lords of the New Church
חברי הלהקה
דייב ווניאן - שירה (1976–1978, 1978-)
קפטן סנסיביל - גיטרה, בס (1978–1984, 1989, 1996-)
מונטי אוקסי מורון – קלידים (1996-)
פול גריי - גיטרה בס (1980-1983,1989,1997, 2017 -)
פינץ' - תופים (1999-)
דיסקוגרפיה

Damned, Damned, Damned (1977)
Music For Pleasure (1977)
Machine Gun Etiquette (1979)
The Black Album (1980)
Strawberries (1982)
Phantasmagoria (1985)
Anything (1986)
Not of This Earth (1995)
Grave Disorder (2001)
So, Who's Paranoid? (2008)
Evil Spirits (2018)
הערות שוליים

↑  Dirk Budde (1997): Take Three Chords… פאנק רוק וההפתחות ההארדקור האמריקאי . (Coda)
| --- | --- |
בקרת זהויות :  NLI: 987007373078605171  BIBSYS: 61662  BnF: cb13902824t (data)  GND: 5049486-7  ISNI: 0000 0001 0675 264X  LCCN: n92048381  MusicBrainz: 77d21c13-846f-4f48-9546-873949eff6ae  NKC: xx0141546  NLA: 36020000  SUDOC: 082334471  VIAF: 158417244   WorldCat (עם VIAF): 158417244
דה ג'יזס אנד דה מארי צ'יין

| --- | --- |

 מקום הקמה:  מזרח קילבריד 
 תקופת הפעילות:  מ-1983 
 סוגה:  רוק אלטרנטיבי, נויז רוק, פוסט-פאנק (Punk), שוגייז, נויז פופ, אינדי רוק 
 שפה מועדפת:  אנגלית 
 חברת תקליטים:  קריאיישן רקורדס 
 תבנית:Url
 פרופיל ב-IMDb
 
The Jesus and Mary Chain היא להקת רוק אלטרנטיבי סקוטית שהוקמה באיסט קילברייד ב-1983. את שירי הלהקה מחברים בעיקר האחים ג'ים וויליאם ריד, שהם שני המייסדים והחברים הקבועים היחידים בלהקה מאז הקמתה.
הלהקה מוכרת גם כמי שלקחה חלק בפיתוח תת-הז'אנרים השוגייז והנויז פופ. ללהקה היו שני להיטים מובילים בעשרת הגדולים (טופ טן) של מצעד הסינגלים הבריטי במהלך הקריירה שלה.
ההרכב הראשוני של הלהקה קודם לאחר שהאחים ריד גייסו את דאגלס הארט בבס ואת מורי דלגליש בתופים.
לאחר שחתמו בלייבל העצמאי Creation Records, הם הוציאו את הסינגל " Upside Down " ב-1984.
בובי גילספי החליף את דלגליש בתופים, ואלבום הבכורה שלהם Psychocandy יצא וזכה לשבחי המבקרים ב-1985 בלייבל הגדול WEA . אחר אלבום הבכורה גילספי עזב את הלהקה כדי לעבוד על המוזיקה בלהקה שלוף פריימל סקרים.
ההצלחה המסחרית הגדולה ביותר של הלהקה בארץ הייתה אלבומה השני Darklands, שהגיע למקום ה-5 במצעד האלבומים הבריטי ב-1987 והוליד את הלהיט "April Skies", שהגיע לשיא במקום ה-8 בבריטניה. זה היה האלבום היחיד של הלהקה בעשרת הגדולים.
ב-1989 הוציאה הלהקה את אלבומה השלישי Automatic, מתוכו יצאו גם הסינגלי הראשונים של הלהקה במצעדים בארצות הברית ("בלוז מהאקדח" ו"הד און"). הארט עזב את הלהקה שנתיים לאחר מכן. בהמשך הוציאה הלהקה את האלבומים Honey's Dead ב-1992 ו-Stoned & Detthroned ב-1994, שניהם המשיכו את הפופולריות שלהם בארצות הברית.
הסינגל "Sometimes Always", מתוך האלבום Stoned & Detthroned, הפך לסינגל המצליח ביותר של הלהקה בארצות הברית כשהגיע לשיא במקום ה-94 ב-Billboard Hot 100.
לאחר שער שנים הלהקה עזבה את הלייבל WEA ולאחר מכן חתמה ב-Sub Pop Records בארצות הברית וחתמה מחדש ב-Creation Records בבריטניה. לקראת יציאת האלבום Munki ב-1998. הלהקה התפרקה, כתוצאה מעימות על הבמה בשנה שקדמה לה; ויליאם ריד עזב בטרם עת סיבוב הופעות לאחר שנלחם עם ג'ים ריד בזמן שהיה שיכור. בסופו של דבר הם התאחדו מחדש ב-2007, וב-2017, הם הוציאו Damage and Joy, אלבום האולפן הראשון שלהם מזה 19 שנים ושביעי בסך הכל. אלבומם הבא, Glasgow Eyes , יצא ב-2024 והפך לאלבום 10 הראשונים של הלהקה בבריטניה מאז 1988.
חברים

חברים נוכחיים
ג'ים ריד – שירה, גיטרה, בס (1983–1999, 2007–הווה)
ויליאם ריד – גיטרה, בס, שירה (1983–1999, 2007–הווה)
מארק קרוז – גיטרה (2007–2008, 2012), בס (2013–הווה)
סקוט פון ריפר – גיטרה (2015–הווה)
ג'סטין וולץ – תופים (2021–הווה)
דיסקוגרפיה

Psychocandy (1985)
Darklands (1987)
Automatic (1989)
Honey's Dead (1992)
Stoned & Dethroned (1994)
Munki (1998)
Damage and Joy (2017)
Glasgow Eyes (2024)
הערות שוליים

↑  Lindsay, Cam (2017-03-21). "The Jesus and Mary Chain: Barbed Wire Disses".
↑  "Jesus And Mary Chain Guitarist Splits Tour After Sibling Fight". MTV (באנגלית). אורכב מ-המקור ב-24 במרץ 2023. נבדק ב-2023-03-24. {{cite web}}:  (עזרה)
↑  "Elbow earn fourth Number 1 album with AUDIO VERTIGO". Official Charts (באנגלית). 2024-03-29. נבדק ב-2024-03-30.
| --- | --- |
בקרת זהויות :  BIBSYS: 8051282  BnF: cb13904226b (data)  GND: 5271770-7  ISNI: 0000 0001 2179 6341  LCCN: n92029393  MusicBrainz: e938a15c-b17e-4e7a-9f68-ff0d536cab44  NKC: xx0028519  SUDOC: 15747464X  VIAF: 146725697   WorldCat (עם VIAF): 146725697
דילונג

| דילונג |
| --- | --- |
  למעלה שלד של דילונג, למטה בהשוואה לאדם
תקופה
קרטיקון תחתון 126 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: דילונג
מין:: Dilong paradoxus
שם מדעי
 Dilong ‏שינג, 2004

דילונג (שם מדעי: Dilong; מקור השם בסינית ופירושו: "דרקון קיסרי") הוא סוג דינוזאור מהקרטיקון התחתון שמאובניו התגלו בתצורת יישיין שבסין בחפירות שנערכו ב-2004 על ידי החוקר שו שינג ועמיתיו. הוא חי לפני 126 מיליון שנה.
אורך המאובן שנמצא הגיע לאורך 1.2 מטרים, אך מעריכים שמדובר בנער ופרט בוגר היה יכול להגיע לאורך 2 מטרים. ככל הנראה הדינוזאור כוסה בנוצות בדומה להרבה תרופודים, אך הנוצות היו סיביות ונועדו לחימום ולא למעוף. מראהו הזכיר את בני משפחת הפרוצרטוזאוריים, וייתכן שהוא היה קרוב שלהם ומאבותיהם של הטירנוזאוריים. לדינוזאור היו שיניים חדות, טפרים גדולים בזרועותיו, ורגליים קצרות וחזקות.
יצור זה היה טורף דו-רגלי מהיר שנע בדומה לגואלונג ברחבי היערות של סין וניזון מחולייתנים קטנים. ייתכן שהוא צד בלהקות.
דולובו

| --- | --- |
 מדינה:  בולגריה בולגריה
 מחוז:  סיליסטרה
 גובה:  237 מטרים
 אוכלוסייה:  ‏
  ‑ בעיירה:  8,207 (15 במרץ 2024)
 קואורדינטות:  43°49′23″N 27°08′28″E﻿ / ﻿43.822946°N 27.141233°E﻿ / 43.822946; 27.141233 
 אזור זמן:  UTC+2
 http://www.dulovo.bg/
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור דולובו(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור דולובו(למפת מחוז סיליסטרה רגילה) סיליסטרה טוטראקן גלאביניצה אלפאטר רומניה דובריץ' שומן ראזגרד רוסהדולובו(למפת מחוז סיליסטרה מוגדלת) סיליסטרה טוטראקן גלאביניצה אלפאטר רומניה דובריץ' שומן ראזגרד רוסהדולובו  he tabBackground:;tabBorder:#aaa;defaultTab:0;
 
דולובו (בבולגרית: Дулово; בעבר נקראה אקדינלר; בטורקית: Akkadınlar) היא עיירה במחוז סיליסטרה בצפון־מזרח בולגריה, באזור לודוגוריה. עיירה זו היא המרכז האדמיניסטרטיבי של מחוז המשנה דולובו, ונחשבת לעיירה השלישית בגודלה במחוז סיליסטרה אחרי סיליסטרה וטוטראקן. נכון לספטמבר 2022, מתגוררים בעיירה כ-7,200 תושבים.
העיירה מוזכרת לראשונה במסמך עות'מאני משנת 1573 בשם "אקדינלר" (Akkadınlar), שפירושו בטורקית הוא "אישה לבנה". עוד לפני החתימה על חוזה סן סטפנו שהביא להקמתה של נסיכות בולגריה ב-1878, הייתה בעיירה אוכלוסייה מעורבת של בולגרים (מתיישבים מאזור פרסלב) וטורקים, מה שעדיין בא לידי ביטוי בדמוגרפיה של העיר כיום. בעקבות מלחמת הבלקן השנייה, נאלצה בולגריה לוותר על השליטה בשטח של העיירה ולהעביר את השליטה בשטח לרומניה יחד עם החלק כל החלק הדרומי של חבל דוברוג'ה. כאשר המחוז היה תחת שליטה רומנית העיירה שמשה כמרכז של מחוז דורוסטור. השליטה בעיירה חזרה לבולגריה לאחר שבולגריה ורומניה חתמו על הסכם קראיובה בשנת 1940. ב-1942 העיירה קבלה את שמה הנוכחי והיא נקראת על שם שבט הדולו (אנ') הבולגרי, בצירוף סיומת השם הבולגרית – ovo. ב-30 בינואר 1960 קיבלה דולובו מעמד של עיירה.
הערות שוליים

↑  Bulgarian National Statistical Institute - towns in 2009 (אורכב 13.11.2010 בארכיון Wayback Machine)
ערך זה הוא קצרמרבנושא בולגריה. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007482439205171  LCCN: n2003121293  VIAF: 133894820   WorldCat (עם VIAF): 133894820
דלת אחורית

במחשבים, דלת אחורית או דלת סתרים (באנגלית: Backdoor) היא פרצת אבטחה המאפשרת גישה למידע חסוי ללא צורך באימות זהות. פרצת דלת אחורית יכולה לנבוע משגיאת תכנות, יצירת פרצה מכוונת בקוד המקור או התקנת תוכנה מיוחדת (למשל סוס טרויאני).
סוגי דלתות אחוריות

דלת אחורית אקטיבית יוצרת חיבור מהמחשב המארח (עליו מותקנת הדלת) למחשב אחר ומאפשרת השתלטות מלאה עליו או העברה של מידע ממנו אל מחשבים אחרים.
דלת אחורית פסיבית פותחת פורט במחשב המארח ומאפשרת חיבור אליו לצורך השתלטות או גנבת מידע.
דלתות אחוריות הנובעות מבאגים מאפשרות לתוקף להשיג הרשאות גבוהות יותר באמצעות ניצול של פרצות אבטחה בתוכנה המותקפת. על ידי שימוש בפרצה כזו יכול התוקף להריץ קוד בהרשאות מנהל מערכת למשל באמצעות שימוש בגלישת חוצץ או מעקף של שכבת האבטחה בתוכנה.
ראו גם

Rkhunter
Chkrootkit
בדיקת חדירות
סוס טרויאני
סורק פגיעות
הערות שוליים

↑  דֶּלֶת סְתָרִים במילון טכנולוגיית המידע: בקרה, כלילות ואבטחה (תשס"ד), באתר האקדמיה ללשון העברית
| --- | --- |
בקרת זהויות :  GND: 4704524-3 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
דולדנהורן

| --- | --- |

דולדנהורן ואגם אושינן (Lake Oeschinen).
 מידע כללי
 גובה:  3,638 מטר
 מדינה:  שווייץ 
 מיקום:  שווייץ שווייץ, קנטון ברן
 רכס הרים:  האלפים הברניים
 אורך הרכס:  100 קילומטר
 העפלה ראשונה:  30 ביוני 1862 - יוהאן בישוף ואחרים
 קואורדינטות:  46°28′07″N 7°44′06″E﻿ / ﻿46.46861°N 7.73500°E﻿ / 46.46861; 7.73500
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.דולדנהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.דולדנהורן(למפת ברן רגילה) ברן ביל/ביין תון בורגדורף לנגנטל שפיץדולדנהורן(למפת ברן מוגדלת) ברן ביל/ביין תון בורגדורף לנגנטל שפיץדולדנהורן
 
דולדנהורן (Doldenhorn) הוא הר ברכס האלפים הברניים המתנשא לגובה של 3,638 מטר, וממוקם בקנטון ברן בשווייץ.
ההר ממוקם באזור רמת ברן מערבית להר הבלימליזאלפהורן וצופה על העיירה קנדסטג (Kandersteg).
בצדו הצפוני של ההר שוכן אגם אושינן (Lake Oeschinen).
היסטוריית טיפוס

הראשונים לטפס על ההר ב-30 ביוני 1862 היו יוהאן בישוף (Johann Bischoff), קספר בלטר (Kaspar Blatter), כריסטיאן לאונר (Christian Lauener), גילגיאן רייכן (Gilgian Reichen), אברהם רוט (Abraham Roth), ואדמונד פון פלנברג (Edmund von Fellenberg).
גריניץ'

ערך זה עוסק בעיירה בממלכה המאוחדת. אם התכוונתם למשמעות אחרת, ראו .
מצפה הכוכבים המלכותי בגריניץ'. על הגג ניתן לראות את הכדור המפורסם, היורד כל יום בדיוק בשעה 13:00 מראש התורן
קטע מפס המתכת בגריניץ' המסמן את קו האורך 0°
גריניץ' או גְרֶנִיץ' (באנגלית: Greenwich) הוא כפר עתיק בדרום־מזרח לונדון, דרומית לנהר התמזה, המהווה כיום חלק מרובע גריניץ'.
הכפר גריניץ' ידוע בזכות מצפה הכוכבים המלכותי המפורסם השוכן בו, הניצב בראש גבעה בלב פארק גריניץ'. מצפה כוכבים זה העניק לגריניץ' את מיקומו הגאוגרפי הייחודי - קו האורך 0º, הידוע בכינוי קו גריניץ'. מיקום קו אורך זה (להבדיל ממיקומו של קו הרוחב 0º, קו המשווה) נקבע באופן שרירותי בשל מצפה הכוכבים, והוא מסומן באתר בקו מתכת ארוך. על פי קו האורך 0° נקבע גם שעון גריניץ', ששימש בעבר כשעון בינלאומי (GMT). בגריניץ' שוכנים מבנים היסטוריים עתיקים, ובהם גם אוניברסיטת גריניץ', תיאטרון, בית חולים, מוזיאון המניפות ושוק עתיקות. בשנת 1997 הכריז ארגון אונסק"ו על חלקים מהכפר כאתר מורשת עולמית, המכונה גריניץ' הימית.
מקור השם

מקור השם גריניץ' הוא בשפה הסקסונית (ובה נהגה כ-Grenewic או Grenevic). משמעות השם היא "כפר ירוק" או "כפר על הירוק". המקום נודע כגריניץ' המזרחית, כדי להבדילו מגריניץ' המערבית, שהייתה חלק מדפטפורד (Deptford), ואולם במאה ה-19 חדל השימוש בשם זה.
היסטוריה

בגריניץ' נמצאו תילי קבורה מתקופת הברונזה, והם מציינים את תחילת היישוב האנושי במקום. באותם תילי קבורה נעשה שימוש גם במאה השישית על ידי הסקסונים. קודם לסקסונים נמצאו במקום גם שרידיו של בית מגורים רומי, מן המאה הראשונה או מאה הרביעית לספירה (ייתכן שהמדובר במקדש ולא בבית מגורים). בחפירות ארכאולוגיות שנערכו במקום ב-1902 נמצאו 300 מטבעות מימי הקיסרים קלאודיוס (במאה הראשונה) ומימי הונוריוס (במאה ה-4). מדרום לגריניץ' עוברת דרך רומית עתיקה, המובילה מדובר ללונדון. דרך זו ממשיכה עד מזרח אנגליה, ונקראת דרך ווטלינג (Watling Street).
במהלך שלטונו של המלך אתלרד השני (979-1013 וכן 1014-1016‏), השתלטו הדֵנים על גריניץ'; הצי הדני עגן בה, והצבא התמקם בגבעה שמדרום לה, בבלקהית' של היום. הדנים השתמשו בגריניץ' כבסיס שממנו יצאו להתקפות על קנט. בשנת 1012 השתלטו הדנים על העיר קנטרברי, ושבו את הארכיבישוף אלפה (Ælfheah). לאחר שהארכיבישוף סירב לאפשר את תשלומי הכופר עבורו, הוא הוצא להורג על ידי הדנים בסקילה. הדנים סירבו לאפשר את קבורתו של הארכיבישוף, אך האגדה מספרת שמקל של עץ שהיה מונח בדמו של הארכיבישוף החל ללבלב. כאשר ראו הדנים את הנס שהתרחש, איפשרו למאמינים לקבור את הגופה. אלפה הוכרז כקדוש והכנסייה שהוקמה במחוז במאה ה-12 נקראה על שמו. הכנסייה הניצבת כיום באתר הושלמה ב-1718, ונקראת כנסיית אלפה הקדוש (St Alfege's Church, ראו להלן).
אזור גריניץ' היה קשור למלכים כבר מימי קדם: במאה השמינית היה האזור בעלות את'רלדה (Ethelrada), אחייניתו של המלך אלפרד הגדול. בספר יום הדין (סקר קרקעות ומפקד אוכלוסין שנערך באנגליה בשנת 1086 בהוראת ויליאם הראשון מלך אנגליה) מוזכר שגריניץ' הייתה בחזקת הבישוף אודו מבאייה (Odo of Bayeux), אך אדמותיו הוחרמו על ידי הכתר בשנת 1082. במקום היה מעון מלכותי כבר לפני שנת 1300, שהיה שייך למלך אדוארד הראשון. גם מלכים אחריו ביקרו במקום לעיתים מזומנות: הנרי הרביעי ערך במקום את צוואתו, ובנו הנרי החמישי העניק את האחוזה המלכותית בגריניץ' לתומס בופור (Beaufort), דוכס אקסטר, אשר נפטר בגריניץ' ב-1417.
במאה ה-15 הייתה נחלת גריניץ' בבעלותו של המפרי, דוכס גלוסטר, דודו של הנרי השישי, מלך אנגליה. המפרי בנה בגריניץ' את ארמון פלסנטיה ב-1428. הארמון היה משכנו העיקרי של הנרי השביעי, מייסד שושלת טיודור, ובו נולדו גם כמה מילדיו: שניים מבניו, הנרי (שיהפוך למלך הנרי השמיני) ואדמונד טיודור (שניהם הוטבלו לנצרות בכנסיית הקדוש אלפה) ושתיים מבנותיו, מרי ואליזבת, שיהיו מלכות אנגליה. בארמון נולדו עוד רבים מבני בית טיודור.
במהלך מלחמת האזרחים האנגלית נכבש הארמון על ידי הכוחות האנטי-מלוכניים, והפך למחנה מעצר לשבויים. לאחר הרסטורציה החליט המלך צ'ארלס השני, בשנת 1660, לשקם את הארמון וביקש מהאדריכל סר ג'ון רֶן (Wren) לתכנן עבורו ארמון חדש. התוכנית לא יצאה במלואה אל הפועל, והחלק שנבנה מחדש כארמון למלך הוסב לשמש כבית החולים המלכותי למלחים. אן, נסיכת דנמרק, אשתו של ג'יימס הראשון, בנתה על הגבעה שמדרום לארמון את בית המלכה (ראו להלן), המהווה כיום חלק מהמוזיאון הימי הלאומי.
בנייני בית החולים הפכו למכללה הימית המלכותית ב-1873, ונשארו בשימוש הצי המלכותי הבריטי עד 1998. באותה שנה הועברו המבנים לידי קרן גריניץ'. חלק מהמבנים משמשים את אוניברסיטת גריניץ' ואת קולג' טריניטי למוזיקה; חלק אחר פתוח לציבור.
גריניץ' הימית

בשנת 1997 נוספה גריניץ לרשימת אתרי המורשת העולמית. אתר המורשת העולמית נקרא גריניץ' הימית (Maritime Greenwich), והוא מתחם הכולל מבנים ומונומנטים ייחודיים לחוף הנהר, פארק מדרום להם ומבנים נוספים מדרום לו.
גריניץ' הימית > בית המלכה

המבנה המרכזי במכלול גריניץ' הוא בית המלכה (Queen's House), שתוכנן על ידי האדריכל איניגו ג'ונס, עבור המלכה אן מדנמרק. התכנון הוא בסגנון האדריכלות הפלדיאנית ברוח הרנסאנס. זהו המבנה הראשון בבריטניה שתוכנן בסגנון זה, ובכך היה שינוי רב מהמוכר בבריטניה עד אז. איניגו ג'ונס הושפע ממבנים שראה באיטליה בעת לימודיו שם, ועל פיהם תכנן את הארמון; השפעתו של המבנה הייתה רבה מאוד, ומבנים רבים נבנו בבריטניה ברוח זו בשתי המאות הבאות. בית המלכה נבנה בשנים 1616-1617. ב-1807 הוסב המבנה לבית ספר לרפואה, ונבנו משני צידיו אגפים שחוברו למבנה העיקרי באכסדראות עמודים. בבית המלכה שוכן כיום אוסף האמנות של המוזיאון הימי הלאומי, ואילו עיקר המוזיאון נמצא באגף המערבי של בית המלכה.
גריניץ' הימית > המכללה הימית המלכותית

המכללה הימית המלכותית היא מכלול בן ארבעה מבנים, הבנוי בין בית המלכה לחוף נהר התמזה. ארבעת המבנים בנויים כך שיתאימו לסימטריה של בית המלכה והם מפגינים יחס סימטרי ביניהם, אגב שהם מאפשרים קו ראייה בין בית המלכה לנהר. זהו מכלול המבנים המורכב ביותר שתכנן האדריכל כריסטופר רן (אם כי אדריכלים נוספים, ובהם ג'ון וב, בנו שלבים מסוימים של המבנים), ואחת הדוגמאות הבולטות לבנייה בסגנון הבארוק בבריטניה.
המכללה נבנתה באתר שבו שכן ארמון פלסנטיה. המבנים נבנו לכתחילה במצוות מרי השנייה כדי שישמשו כבית חולים לספנים. הבניין הצפון מערבי (לחוף הנהר) הוא בניין המלך צ'ארלס, שהושלם ב-1694; הבניין הצפון מזרחי הוא בניין המלכה אן, שהושלם ב-1742 (למרות שהוחל בבנייתו כבר ב-1698); הבניין הדרום מערבי, בניין המלך ויליאם, והבניין הדרום מזרחי, בניין המלכה מרי, שהושלמו שניהם ב-1712. בבניין המלכה מרי נמצאת הקפלה ששימשה את בית החולים ואת המכללה. בניין המלך ויליאם התפרסם באולם הצבוע (Painted Hall) השוכן בו, המעוטר בציורים מתקופת הבארוק. המבנים בנויים סביב חצר פנימית, ולכן מכונים "חצר המלך צ'ארלס", "חצר המלכה אן", וכן הלאה.
בית החולים גריניץ', נסגר ב-1869, והמבנים הועברו לידי הצי המלכותי. לאחר שהצי המלכותי הפסיק להשתמש במכללה בשנת 1998 הוקמה קרן גריניץ' ששכרה את המבנים ואת השטח מסביבם למשך 150 שנים, ותפקידה לשמרם.
כיום משתמשת אוניברסיטת גריניץ' בשלושה אולמות עיקריים במכללה (המלכה אן, המלכה מרי והמלך ויליאם), ואילו מכללת טריניטי למוזיקה משתמשת באולם המלך צ'ארלס. קרן גריניץ' מנהלת את ההיכל הצבוע, את הקפלה, את האולמות התת-קרקעיים הסמוכים, את מרכז המבקרים ואת הקרקעות.
גריניץ' הימית > פארק גריניץ'

פארק גריניץ' משתרע מדרום לבית המלכה. שטחו הצפוני של הפארק (בסמוך למוזיאון הימי הלאומי ובית המלכה) הוא אזור מישורי, המשתפל לעבר נהר התמזה. בחלקו הדרומי יש הגבהה של הקרקע לכדי גבעה, היוצרת רושם של נוף כפרי אנגלי. שטחו של הפארק מלבני, רוחבו כקילומטר ואורכו כ-750 מטרים. במרכז הפארק נמצאת הגבעה שעליה ניצב מצפה הכוכבים המלכותי.
גריניץ' הימית > מצפה הכוכבים המלכותי

מצפה הכוכבים המלכותי של גריניץ' ממוקם על הגבעה בפארק גריניץ'. המלך צ'ארלס השני הורה על בניית המצפה בשנת 1675, והמבנה תוכנן בידי סר כריסטופר רן ונבנה בין השנים 1675–1676. בסיסו של המצפה הוא בית פלאמסטיד (Flamsteed House, על שמו של האסטרונום המלכותי הראשון, ג'ון פלאמסטיד), והוא המבנה הראשון שנבנה בבריטניה למטרת מחקר מדעי. בקומה השנייה נמצא חדר מתומן בעל שמונה צלעות, שנועד לכינוסים ולדיונים. מעליו נמצא כדור הזמן המפורסם, היורד כל יום בדיוק בשעה 13:00 מראש התורן עליו הוא נמצא, כדי לסמן את השעה המדויקת.
מבט מפארק גריניץ' לכיוון הנהר. במרכז בית המלכה על אגפיו, ומאחוריו המכללה הימית המלכותית
גריניץ' הימית > כנסיית סנט אלפג'

אתר המורשת העולמית כולל גם חלק מהעיירה שסביבו. בין האחרים הללו נכללת כנסיית סנט אלפג', שנבנתה בשנים 1711-1714, על הריסות מבנה ימי-ביניימי. הכנסייה נבנתה בידי סר ניקולס הוקסמור, תלמידו של כריסטופר רן. הוקסמור שילב במבנה את המגדל שנותר מהמבנה המוקדם יותר, ובנה מבנה בסגנון הבארוק בצורת צלב.
גריניץ' הימית > קאטי סארק

מונומנט חשוב נוסף בגריניץ' הוא ספינת הקליפר קאטי סארק, שהייתה במחצית השנייה של המאה ה-19 ספינת המפרשים המהירה ביותר בעולם. בשנות ה-50 של המאה ה-20 הועלתה האונייה על מבדוק יבש שהוכן עבורה.
גריניץ' הימית > אתרים נוספים

במתחם נמצאים גם כמה מבנים נאים שנבנו במאות ה-17, ה-18, וה-19. בצידו המזרחי של הפארק נמצא ארמון ואנברו (Vanbrugh Castle), ביתו של סיר ג'ון ואנברו, אדריכל ארמון בלנהיים. המבנה נבנה בכוונה בסגנון ימי ביניימי, ועוצב על פי מבצר הבסטיליה, בפריז. בצידו המערבי של הפארק נמצא בית הריינג'ר (Ranger’s House - "בית השומר") - בניין הבנוי מלבנים אדומות, ששיכן במאה ה-17 את שומר הפארק. כיום שוכן בו אוסף וורנר (Wernher Collection), אוסף אמנות מימי הביניים ומהרנסאנס. בחלקו הצפון-מזרחי של מתחם גריניץ' הימית נמצא פונדק טרפלגר, מבנה שנבנה ב-1837 ואירח בשעתו אישים כצ'ארלס דיקנס, ויליאם מייקפיס תאקרי ואחרים. כיום שוחזר המקום להדרו הראשון. אתר נוסף הסמוך לכנסייה הוא שוק גריניץ' (Greenwich Market) - שוק מקורה, בו נמכרות בעיקר עתיקות וחפצי אמנות. השוק הוקם בעקבות צו מלכותי משנת 1849.
גלריית תמונות

מבט מפארק גריניץ' לכיוון צפון מערב - בית המלכה.
מרכז המכללה הימית המלכותית, בין ארבעת המבנים
בית הריינג'ר
קאטי סארק במבדוק היבש
כנסיית סט. אלפג'
ראו גם

הרובע המלכותי של גריניץ'
הערות שוליים

↑  היסטוריה בריטית
↑  במהלך כהונתו מלך באנגליה לתקופה קצרה מלך דני.
↑  לאתר הכנסייה ראו כאן.
↑  על בית ואנברו ראו כאן.
↑  על בית הריינג'ר ואוסף האמנות ראו כאן.
↑  על פונדק טרפלגר ראו כאן. לאתר הבית של הפונדק ראו כאן.
| דגל בריטניה סמל אונסק"ו אתרי מורשת עולמית בממלכה המאוחדת |
| --- | --- | --- |
|  אנגליה | ארמון בלנהיים • קתדרלת קנטרברי, כנסיית סנט מרטין ומנזר סנט אוגוסטין • באת' • נוף המכרות בקורנוול ובמערב דבון • מפעלי עמק דרוונט •  הטירה והקתדרלה בדרהאם • גבולות האימפריה הרומית: חומת אדריאנוס • עמק איירונברידג' • דורסט וחוף דבון המזרחי • גני קיו • סולטייר • סטונהנג', אייווברי ואתרים נלווים • הפארק המלכותי סטאדלי ומנזר פאונטיינז • מצודת לונדון • ארמון וסטמינסטר, מנזר וסטמינסטר וכנסיית סנט מרגרט • גריניץ' הימית • אזור האגמים האנגלי • מצפה הכוכבים ג'ודרל בנק • ערי הספא הגדולות של אירופה (יחד עם שש מדינות): באת' |  |
|  סקוטלנד | אדינבורו העתיקה והחדשה • לב אורקני הנאוליתית: סקארה ברי, טבעת ברודגאר, מיס האו והאבנים הניצבות בסטנס • ניו לנארק • סנט קילדה • גבולות האימפריה הרומית: חומת אנטונינוס • גשר פורת' • פלואו קאנטרי |  |
|  ויילס | טירות וחומות המלך אדוארד בגוויניד' (טירת בומריס, טירת הרלך, טירת קרנארבון וטירת קונווי) • הנוף התעשייתי בבלנאבון • אמת פונטקיסילטה • נוף הלווחה של צפון-מערב ויילס |  |
|  צפון אירלנד | סוללת הענק • יישובי הכנסייה המוראבית (עם עוד שלוש מדינות): גרייסהיל |  |
| טריטוריות מעבר לים | העיר ההיסטורית בסנט ג'ורג'ס והביצורים הסמוכים בברמודה • האי הנדרסון בפיטקרן • איי גוף ואינאקססיבל בטריסטן דה קונה • מערת גורהם בגיברלטר |  |
| אתרי מורשת עולמית לשעבר | ליברפול |  |
| --- | --- |
בקרת זהויות :  GND: 4093927-3  NKC: ge388582  VIAF: 247199409   WorldCat (עם VIAF): 247199409 
איור של ארמון פלסנטיה, מ-1840. הארמון נחרב למעלה מ-200 שנים לפני כן, והאיור מבוסס כנראה על מקורות מן המאות שלפניו
הקולג' הימי המלכותי
הכניסה לשוק גריניץ'
ד'תי"ג

ד'תי"ג (4413)  היא שנה עברית  אשר  החלה ביום א' בתשרי, אור ל-10 בספטמבר 652 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 653. שנה מסוג בחג, איננה מעוברת, ואורכה 353 ימים. זו שנה שלישית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דילון אנדרסון

דילון אנדרסון (באנגלית: Dillon Anderson;‏ 14 ביולי 1906 - 29 בינואר 1974) היה פקיד ממשל אמריקאי, שכיהן בתפקיד היועץ לביטחון לאומי בממשלו של הנשיא דווייט אייזנהאואר מאפריל 1955 ועד ספטמבר 1956. הוא גם היה חבר בוועד דרייפר שבחנה את נושא סיוע החוץ הביטחוני של ארצות הברית.